EkBass/fiwiki-20250220-pages-articles huggingface dataset:
Esko Koskela

Esko Juhani Koskela (17. syyskuuta 1939 Tyrvää, Suomi – 21. tammikuuta 2010 Trelleborg, Ruotsi) oli suomalainen harmonikansoittaja. ==Tausta== Esko Koskela syntyi Tyrvään Kotajärvenmaassa. Hän jäi orvoksi varhain ja varttui kahden enonsa kanssa, jotka hankkivat hänelle ensimmäisen, Majaniemen valmistaman, harmonikan huomattuaan pojan musikaalisesti lahjakkaaksi ja innostuneeksi soittajaksi. Hän perusti pian soittamaan opittuaan oman orkesterin. ==Ura ja elämä== Hän soitti myöhemmin useissa erilaisissa kokoonpanoissa toimien 1950-luvulta lähtien myös useiden ajan nimekkäiden artistien, kuten Olavi Virran ja Tapio Rautavaaran säestäjänä. Hän soitti myös pianoa ja kitaraa. Avioiduttuaan 1960-luvulla Koskela muutti Keuruulle jatkaen soittamista ja tanssitoiminnan järjestämistä. Käytyään tuttaviensa mukana soittomatkalla Ruotsin Trelleborgissa, Koskela muutti pian pysyvästi perheineen sinne. Soittamisen ohella Koskela työskenteli Ruotsissa Trelleborgin kumitehtaalla, mistä toimesta hän jäi myös eläkkeelle. Hän vieraili kesäisin säännöllisesti kotiseudullaan Vammalassa järjestäen kesätansseja. Hän vieraili usein myös Pohjois-Amerikassa esiintyen suomalaissiirtolaisille. ==Saavutukset== *Kimberley International Oldtime Accordion Championships kilpailun voitto (1977) *Kimberley International Oldtime Accordion Championships duetto voitto (1977) *Kimberley International Oldtime Accordion Championships voitto 1978 *Kimberley International Oldtime Accordion Championships duetto 2nd (1979) *Kimberley International Oldtime Accordion Championships 2nd (1979) ==Levytyksiä== *Koskela och Sirkka-Liisa på Karelens kullar (LP, EMI 1980, EMI 062 35762) ==Sävellyksiä== Esko Koskela tuotti joitakin viihteellisiä sävellyksiä, joista tunnetuin lienee Vancouverin ilta. ==Lähteet== ==Aiheesta muualla== *Esko Koskelan soittotuotantoa Suomen äänitearkistossa Luokka:Suomalaiset harmonikansoittajat Luokka:Ruotsalaiset harmonikansoittajat Luokka:Ruotsinsuomalaiset henkilöt Luokka:Vuonna 1939 syntyneet Luokka:Vuonna 2010 kuolleet
Georg von Winther

Georg Gustaf von Winther (vuoteen 1890 Winter; 23. huhtikuuta 1825 Puumala – 25. marraskuuta 1901) oli suomalainen lääkäri, järjestöjohtaja ja valtiopäivämies. Von Wintherin vanhemmat olivat kappalainen Gustaf Winter ja Margareta Petronella Hultin ja puoliso vuodesta 1876 Sally Alina Emilia af Brunér (k. 1926). Asianajaja, valtiopäivämies Frans Gustaf von Winther oli heidän poikansa. Ylioppilaaksi Georg von Winther tuli 1842 ja valmistui filosofian kandidaatiksi ja lisensiaatiksi 1847 ja lääketieteen lisensiaatiksi 1853. Hän toimi Henkikaartin 3. suomalaisen tarkk'ampujapataljoonan lääkärinä 1854–1881, Suomen sotaväen ylilääkärinä 1881–1894 ja Suomen Punaisen Ristin puheenjohtajana 1896–1901. Hänet aateloitiin 1890, valtioneuvoksen arvon hän sai 1875, todellisen valtioneuvoksen arvon 1879 ja salaneuvoksen arvon 1897. Hän oli aatelissäädyssä valtionpäiväedustaja 1891, 1894, 1897, 1899 ja 1900.Yrjö Kotivuori, Ylioppilasmatrikkeli 1640–1852: Georg Gustaf von Winther. Verkkojulkaisu 2005. Viitattu 5.12.2020. ==Lähteet== * Kuka kukin oli (Wikiaineisto) ===Viitteet=== Luokka:Suomalaiset aateliset Luokka:Suomalaiset lääkärit Luokka:Suomalaiset järjestöjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1825 syntyneet Luokka:Vuonna 1901 kuolleet
Leo Noro

Leo Kaarlo Noro (1. marraskuuta 1915 – 3. joulukuuta 1980) oli suomalainen lääkäri ja professorin arvonimen saanut terveydenhuollon johtohenkilö. Noron vanhemmat olivat August Kaarle Noro ja Mandi Laurio ja puoliso vuodesta 1940 arkkitehti Eva Emilia Leisio. Noro tuli ylioppilaaksi Hämeenlinnan lyseosta 1915 ja valmistui lääketieteen lisensiaatiksi 1943, jolloin hän myös väitteli tohtoriksi. Helsingin yliopiston ammattitautiopin dosentti hän oli vuodesta 1950. Noro toimi lääkärinä ja opettajana, mutta ennen muuta hänet muistettaneen Työterveyslaitoksen johtajana 1950–1970 ja Lääkintöhallituksen pääjohtajana 1970–1977. Suomen Punaisen Ristin puheenjohtaja hän toimi 1972–1979. Noron rooli oli tärkeä suomalaisen työterveydenhuollon ja ammattitautien hoidon ja ehkäisyn kehittäjänä. Hän luennoi ja toimi asiantuntijana myös Suomen ulkopuolella. Norolle myönnettiin professorin arvonimi 1956.Facta 2001, WSOY 1985, 12. osa, palsta 142 ==Lähteet== * Kansallisbiografia: Noro, Leo (1915-1980) ===Viitteet=== ==Aiheesta muualla== *Kuka kukin on 1978 (Runeberg.org) Luokka:Suomalaiset lääkärit Luokka: Suomalaiset professorin arvonimen saaneet Luokka:Valtionlaitosten johtajat‎ Luokka:Suomalaiset järjestöjohtajat Luokka:Suomen Punainen Risti Luokka:Vuonna 1915 syntyneet Luokka:Vuonna 1980 kuolleet
Maurice Goldenhar

Maurice Goldenhar (15. tammikuuta 1924 – 11. syyskuuta 2001) oli lääkäri, jonka mukaan Goldenharin oireyhtymä on nimetty. Hän muutti Yhdysvaltoihin Belgiasta vuonna 1940. Hän palasi Eurooppaan vielä opintoja varten ja työskenteli myöhemmin Yhdysvalloissa. Hän raportoi Goldenharin oireyhtymän ensimmäisenä vuonna 1952. == Lähteet == Luokka:Yhdysvaltalaiset lääkärit Luokka:Vuonna 1924 syntyneet Luokka:Vuonna 2001 kuolleet
Maple Ridge (Brittiläinen Kolumbia)

Maple Ridge on 68 949 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen. Se sijaitsee Frasejoen ja Rannikkovuorten välisellä alueella, noin 45 kilometriä Vancouverista itään. Maple Ridge tunnetaan suosittuna ulkoilualueena, ja kunnassa järjestetään lähes vuoden ympäri erilaisia tapahtumia, joista tunnetuimpia ovat Jazz and Blues Festival, Maple Ridge Fair ja The Santa Claus Parade. == Historia == Satoja vuosia ennen eurooppalaisten saapumista alueella asui rannikon salisheihin kuuluvia stó:lō-intiaaneja. Heillä oli tiettävästi ainakin kymmenen erillistä kylää Maple Ridgen alueella. Tiettävästi ensimmäiset vakituisesti alueella asuvat eurooppalaiset olivat kaksi skotlantilaista Hudson's Bay Companyn työntekijää MacIvor ja Robertson, jotka saapuivat Fraserjoen vastarannalla sijainneesta Fort Langleyn tukikohdasta (sijaitsee nykyisessä Langleyn kunnassa). He perustivat maatilansa alueelle vuonna 1858. Samoihin aikoihin Fraserjoella tapahtuneen kultaryntäyksen seurauksena alueelle saapui arviolta 30 000 siirtolaista, joista suuri osa jäi alueelle pysyvästi. Siirtolaiset toivat tullessaan alkuperäisasukkaille tuntemattomia tauteja, kuten isorokkoa, johon alueen asukkailla ei ollut vastustuskykyä. Tämän seurauksena alueen stó:lō-intiaanien väkiluku supistui voimakkaasti, arvioiden mukaan jopa 90–95 prosenttia. Maple Ridgen piirikunta perustettiin 12. syyskuuta 1874, kun eurooppalaisten siirtokuntien asukkaat päättivät yhdistää yhteisen hallinnon alaisuuteen. Kaksi vuotta myöhemmin 1876 Cape Bretonista kotoisin oleva liikemies Thomas Haney saapui alueella ja hankki omistukseensa suuria maa-alueita Fraserjoen rannalta, alue tunnettiin myöhemmin nimellä Haney's landing. Haney perusti omistamalleen alueelle useita palveluja ja yrityksiä. Vuonna 1882 hän perusti Port Haneyn kaupungin, ja sen kaava valmistui 1889. Canadian Pacific Railway rakensi rautatien alueelle ja valitsi ratalinjauksen Port Haneyn kautta, mikä kasvatti kaupungin merkittävyyttä. Alueella oli erittäin vähän maantieyhteyksiä muualle maahan, ja ensimmäinen maantieyhteys New Westminsteriin valmistuikin vasta vuonna 1913. Haneyn kaupunki oli pitkään kunnan keskus, ja se liitettiin myöhemmin osaksi Maple Ridgen kuntaa. 1900-luvun alkupuolella alueelle muutti parantuneiden liikenneyhteyksien ansiosta runsaasti ranskalaisia ja aasialaisia siirtolaisia, joista japanilaiset siirtolaiset kuitenkin lähetettiin keskitysleireihin toisen maailmansodan aikana. Vuonna 1995 kunta liittyi osaksi Vancouverin metropolialuetta, väkiluvun ollessa 65 000 asukasta. == Lähteet == Luokka:Brittiläisen Kolumbian kunnat
Laurence Harvey

Laurence Harvey synt. Lauruska Mischa Skikne (1. lokakuuta 1928 Joniškis, Liettua - 25\. marraskuuta 1973) oli liettualaissyntyinen näyttelijä, joka näytteli sekä Britanniassa että Yhdysvalloissa. Harvey syntyi Liettuassa ja varttui Etelä-Afrikassa. Toisessa maailmansodassa hän palveli Egyptissä ja Italiassa, jonka jälkeen hän palasi Etelä-Afrikkaan, josta hän siirtyi Isoon- Britanniaan. Elokuvadebyyttinsä hän teki vuonna 1948 kauhuelokuvassa House of Darkness. Harvey oli ehdolla parhaan miespääosan Oscarin saajaksi elokuvasta Tilaa huipulla. Harveyn muihin elokuviin kuuluvat muun muassa Alamo (1960), Ei rahasta (1960) ja Mantshurian kandidaatti (1962). == Lähteet == Luokka:Brittiläiset näyttelijät Luokka:Vuonna 1928 syntyneet Luokka:Vuonna 1973 kuolleet
Leopardimies

Leopardimies (The Leopard Man) on Val Lewtonin tuottama ja Jacques Tourneurin ohjaama kauhu- ja jännityselokuva vuodelta 1943. Se perustuu Cornell Woolrichn romaaniin ja pääosassa oli Dennis O'Keefe. Leopardimies oli Val Lewtonin ja Jacques Tourneurin kolmas ja viimeinen yhteistyö. Se oli samanlainen menestys kuin kaksi edellistäkin elokuvaa (Kissaihmiset ja Yö voodoo-saarella). Ne olivat kaikki B-elokuvia ja niiden menestyksen ansiosta Tourneur pääsi ohjaamaan A-luokan elokuvia. Consuelaa näyttelevä Tula Parma on suomalainen näyttelijä Tuulikki Paananen. == Juoni == New Mexicon pikkukaupungissa tapahtuu sarja murhia. Syylliseksi epäillään mustaa pantteria. Manning ja Clo- Clo eivät kuitenkaan ole vakuuttuneita siitä vaan uskovat murhaajan olevan ihminen. == Näyttelijät == == Tuotanto == Leopardimies perustuu Cornell Woolrichin romaaniin Black Alibi (1942). RKO:n johtaja Cahrles Koerner muutti nimeksi Leopardimies, koska hän toivoi elokuvan siten hyötyvän Kissaihmisten menestyksestä. Käsikirjoittajat joutuivat muokkaamaan romaania paljon, jotta se olisi mennyt sensuurin läpi (romaanissa yksi päähenkilöistä oli prostituoitu ja murhaajana oli poliisi) ja pysyisi budjetissaan (maksimi oli 150 000 dollaria). == Lähteet == == Aiheesta muualla == * * * Luokka:Vuoden 1943 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset jännityselokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Jacques Tourneurin ohjaamat elokuvat
Tim Jitloff

Tim Jitloff (s. 11. tammikuuta 1985 Reno, Nevada) on yhdysvaltalainen alppihiihtäjä. Jitloff kilpaili ensimmäisen kerran alppihiihdon maailmancupissa Alta Badiassa 17. joulukuuta 2006. Maailmancupin pisteille hän pääsi ensimmäisen kerran Söldenin suurpujottelussa lokakuussa 2008 oltuaan 20:s. Jitloffin paras maailmancupin sijoitus on viides sija Sestrieren suurpujottelusta 21. helmikuuta 2009 ja Alta Badian suurpujottelusta 22. joulukuuta 2013. Åren MM-kilpailuissa 2007 Jitloff sijoittui suurpujottelussa 18:nneksi ja pujottelussa 25:nneksi. Val d'Isèren MM-kilpailuissa 2009 hän oli suurpujottelussa 26:s ja pujottelussa 22:s. Garmisch-Partenkirchenin MM- kilpailuissa 2011 hän oli superalppiyhdistetyssä neljästoista ja Schladmingissa 2013 suurpujottelussa kuudestoista. Sotšin olympialaisissa 2014 hän sijoittui suurpujottelussa viidenneksitoista ja Vailin / Beaver Creekin MM-kilpailuissa 2015 yhdeksänneksi. == Lähteet == == Aiheesta muualla == *Tim Jitloffin kotisivut Luokka:Yhdysvaltalaiset alppihiihtäjät Luokka:Vuonna 1985 syntyneet Luokka:Elävät henkilöt
Maiju Mutikainen

Maiju Mutikainen (s. 29. syyskuuta 1991 Helsinki) on suomalainen jalkapalloilija, joka pelaa hyökkääjänä HJK:ssa. Hän pelasi kaudella 2008 ensimmäisen kerran Naisten Liigassa. Maaliskuussa 2009 Mutikainen sai polvivamman, joka piti häntä sivussa puoli vuotta. Hänellä on sopimus HJK:n kanssa kauden 2010 loppuun. Mutikainen on myös pelannut nuorten maajoukkueessa 14 maaottelussa. ==Lähteet== * Maiju Mutikaisen esittely HJK:n sivuilla Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Tšusovaja

Tšusovaja (, yläjuoksulla Poludennaja Tšusovaja, Полуденная Чусовая) on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 592 kilometriä, valuma-alueen laajuus 23 000 neliökilometriä ja keskimääräinen virtaama 222 kuutiometriä sekunnissa. Joki saa alkunsa Uralvuoriston keskiosasta ja laskee Kaman tekojärven Tšusovajanlahteen. Tärkeimmät sivujoet ovat Meževaja Utka, Serebrjanka, Koiva, Usva, Revda ja Lysva. Tšusovajan varrella sijaitsevat Pervouralskin ja Tšusovoin kaupungit. Se on liikennöintikelpoinen Tšusovoihin saakka. ==Lähteet== Luokka:Permin aluepiirin joet Luokka:Sverdlovskin alueen joet Luokka:Volgan vesistö
Just Dance

"Just Dance" on Lady Gagan ensimmäinen single hänen debyyttialbumiltaan The Fame. "Just Dance" oli vuoden tanssikappaleen Grammy-ehdokkaana vuonna 2008. Kappaleen on tuottanut RedOne ja sen ovat sanoittaneet RedOne, Gaga ja Akon. ==Listasijoitukset== Lista Korkein sijoitus Alankomaat 4 Australia 1 Belgia (Flanderi) 13 Belgia (Vallonia) 15 Espanja 3 Irlanti 1 Iso-Britannia 1 Itävalta 8 Kanada 1 Norja 3 Ranska 14 Ruotsi 3 Saksa 10 Slovakia 5 Suomi 7 Sveitsi 8 Tanska 6 Tšekki 5 Unkari 2 Uusi-Seelanti 3 Yhdysvallat 1 Yhdysvallat (Hot Dance Club Play) 2 Yhdysvallat (Pop 100) 1 == Lähteet == Luokka:Vuoden 2008 kappaleet Luokka:Lady Gagan kappaleet Luokka:Billboard Hot 100 -listan ykköset
Tapahtuipa Hollywoodissa

Tapahtuipa Hollywoodissa (A Star Is Born, Suomessa myös nimillä Tähti on syntynyt ja Tähti on syttynyt) on William A. Wellmanin ohjaama yhdysvaltalainen draamaelokuva vuodelta 1937. Elokuvan pääosissa ovat Janet Gaynor, Fredric March ja Adolphe Menjou. Se kertoo nuoren näyttelijän noususta maailmankuuluksi elokuvatähdeksi samaan aikaan, kun hänen aviomiehensä näyttelijänura hiipuu tyystin.AllMovie Elokuva valittiin vuonna 2000 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais­elokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Rooleissa == == Palkinnot == Voitetut Oscar-palkinnot: * alkuperäinen tarina – William A. Wellman ja Robert Carson * Oscar-kunniapalkinto värikuvauksesta – W. Howard Greene Oscar-ehdokkuudet: * elokuva – Selznick International, United Artists ja David O. Selznick * ohjaus – William A. Wellman * miespääosa – Fredric March * naispääosa – Janet Gaynor * avustava ohjaaja – Eric Stacey * sovitettu käsikirjoitus – Dorothy Parker, Alan Campbell ja Robert Carson William A. Wellmanin ja Robert Carsonin tarinasta == Sovitukset == Elokuvasta on tehty kolme uudelleenfilmatisointia: *Tähti on syntynyt (1954) – ohjannut George Cukor, pääosissa Judy Garland ja James Mason *Tähti on syttynyt (1976) – ohjannut Frank Pierson, pääosissa Barbra Streisand ja Kris Kristofferson *A Star Is Born (2018) – ohjannut Bradley Cooper, pääosissa Cooper ja Lady Gaga == Lähteet == * === Viitteet === == Aiheesta muualla == * * * Luokka:Vuoden 1937 yhdysvaltalaiset elokuvat Luokka:Yhdysvaltalaiset draamaelokuvat Luokka:Oscar-palkitut elokuvat Luokka:William A. Wellmanin ohjaamat elokuvat Luokka:Elokuvat elokuvanteosta
Tähti on syntynyt

Tähti on syntynyt voi olla: *Tapahtuipa Hollywoodissa, vuoden 1937 elokuva, joka tunnetaan myös nimellä Tähti on syntynyt *Tähti on syntynyt, vuoden 1954 uudelleenfilmatisointi vuoden 1937 elokuvasta *Tähti on syttynyt, vuoden 1976 uudelleenfilmatisointi vuoden 1937 elokuvasta *A Star Is Born, vuoden 2018 uudelleenfilmatisointi vuoden 1937 elokuvasta
Syyrialaisesta jumalattaresta

Syyrialaisesta jumalattaresta (; ) on Lukianoksen nimiin pantu teos, joka kuvaa erilaisia uskonnollisia kultteja, joita harjoitettiin Syyrian Hierapolis Bambykessä. Teoksen nimen ”syyrialainen jumalatar” viittaa Atargatikseen. Lukianos kirjoitti teoksen Herodotosta jäljittelevällä joonialaisella kreikalla. Koska Lukianos tunnetaan ennen kaikkea satiireistaan, teoksen arvo todenmukaisena kuvauksena toisen vuosisadan jaa. Syyrian uskonnollisesta elämästä on usein kyseenalaistettu. Nykyisin tutkijat ovat kuitenkin antaneet sen kuvaukselle enemmän arvoa, mutta samalla on kyseenalaistettu se, että teos olisi Lukianoksen kirjoittama. Jotkut tutkijat kuitenkin katsovat, että teoksessa on tarpeeksi yhtäläisyyksiä Lukianoksen muiden teosten kanssa. Syyrialaisesta jumalattaresta antaa kuvauksen Hierapoliksessa sijainneesta temppelistä sekä siellä harjoitetuista palvontamenoista. Temppeli oli tyyliltään joonialainen ja se oli koristeltu laajalti kullalla.Lukianos: Syyrialaisesta jumalattaresta 30. Temppelin sisällä oli pyhä kammio, johon vain papit saivat astua. Kammiossa oli jumalattaren ja jumalan patsaat, mutta ensin mainittu vaikuttaa olleen rikkaammin koristeltu sekä korukivin että ornamentein.Lukianos: Syyrialaisesta jumalattaresta 31–32. Patsaiden välissä oli koristeltu ksoanon, kulttipatsas, joka vaikuttaa kannetun ulos aina kulttimenojen aikana.Lukianos: Syyrialaisesta jumalattaresta 33. Teos kuvaa myös muita koristeluja, sekä Apollonin ksoanonin liikkeisiin perustuvan ennustustavan.Lukianos: Syyrialaisesta jumalattaresta 34–36. Temppelin edessä oli suuri pronssinen alttari. Esipihalla eli paljon pyhitettyjä nelijalkaisia (mutta ei sikoja) ja lintuja, joita käytettiin uhrimenoissa. Temppeliä palveli noin kolmesataa pappia. Vähäisempiä palvelustehtäviä oli lukuisia.Lukianos: Syyrialaisesta jumalattaresta 42–43. Juhlamenojen keskus oli järvi, ja osallistujien oli tapana uida siinä ja koristella keskellä vettä seissyt alttari. Järvessä oli myös pyhiä kaloja,Lukianos: Syyrialaisesta jumalattaresta 45–47. jotka kuuluivat Atargatiksen ikonografiaan. Myös Plinius vanhempi ja Aelianus mainitsevat kalat. Teoksen mukaan temppelissä harjoitetut palvontamenot olivat luonteeltaan fallisia. Uhraajat toivat temppeliin pieniä miespuolisia hahmoja esittäviä patsaita, jotka oli tehty puusta ja pronssista. Temppelin eteen oli sijoitettu suuria falloksia ikään kuin obeliskeiksi. Niihin kiivettiin ja ne koristeltiin seremoniallisesti kerran vuodessa.Lukianos: Syyrialaisesta jumalattaresta 16, 22–29. Kaupungissa oli myös tietty rituaali kaupunkiin tulemiselle ja temppeliin tutustumiselle paikallisten oppaiden opastuksella.Lukianos: Syyrialaisesta jumalattaresta 55–60. == Lähteet == == Kirjallisuutta == * * == Aiheesta muualla == * Lucian of Samosata: De Dea Syria Luokka:Lukianoksen teokset
Walter Pidgeon

Walter Pidgeon (23. syyskuuta 1897 Saint John, New Brunswick, Kanada - 25\. syyskuuta 1984 Santa Monica, Kalifornia, Yhdysvallat) oli kanadalainen näyttelijä. Bostoniin hän muutti vuonna 1919. Hän oli kahdesti ehdokkaana parhaan miespääosan Oscar-palkinnon saajaksi. Ensimmäinen ehdokkuus tuli vuonna 1942 elokuvasta Rouva Miniver ja toinen vuotta myöhemmin elokuvasta Madame Curie. Pidgeonin muita elokuvia olivat muun muassa Vihreä oli laaksoni (1941) ja Kielletty planeetta (1955). Pidgeon on saanut tähden Hollywood Walk of Famelle. == Valikoitu filmografia == * Saratoga (1937) * Ihmismetsästys (Man Hunt, 1941) * Kukkia varjossa (Blossoms in the Dust, 1941) * Vihreä oli laaksoni (How Green Was My Valley, 1941) * Rouva Miniver (Mrs. Miniver, 1942) * Madame Curie (1943) * Mrs Parkington (Mrs. Parkington, 1944) * Salainen sydän (The Secret Heart, 1946) * Särkyneiden haaveiden kaupunki (The Bad and the Beautiful, 1952) * Muistojen Pariisi (Last Time I Saw Paris, 1954) * Kielletty planeetta (Forbidden Planet, 1956) * Myrskyä Washingtonissa (Advise and Consent, 1962) * Funny Girl (1968) ==Lähteet== == Aiheesta muualla == Luokka:Kanadalaiset elokuvanäyttelijät Luokka:Hollywood Walk of Fame Luokka:SAG-palkinnon saajat Luokka:Vuonna 1897 syntyneet Luokka:Vuonna 1984 kuolleet
Turkcell

Turkcell on Turkin suurin matkapuhelinoperaattori . Yhtiön osakkaina ovat Telia Company, venäläisen Mihail Fridmanin Alfa Group ja turkkilaisen Mehmet Emin Karamehmetin omistama Çucurova –yritysryhmä. == Yritysvastuu == Turkcell tekee läheistä yhteistyötä Turkin hallituksen kanssa, vaikka Erdoğanin hallitus rajoittaa mm. kansalaisten sananvapautta. Vuonna 2012 Turkcell yhdistettiin hallitusta arvostelevien tahojen laajaan salakuunteluun. Maaliskuussa 2016 Turkcell vaati, että tuomioistuin määräisi Twitterin poistamaan tuhansia Turkcellin ongelmallisina pitämiä twiittejä. Kaksi vuotta aiemmin Erdoğan oli yrittänyt estää kansalaisten pääsyn koko Twitteriin, koska hallitusta vastustavat mielenosoittajat käyttivät sitä julkisena viestintäkanavana. Tuomioistuin määräsi Turkcellin vaatimat viestit poistettavaksi, mutta Twitter ei vastannut vaatimukseen. Turkin vuoden 2016 vallankaappausyritystä seuranneen hallituksen suorittaman puhdistuksen aikana Turkcell on mainostanut Turkin demokratian voimistuvan. == Lähteet == Luokka:Matkapuhelinoperaattorit Luokka:Turkkilaiset yritykset
Hiljainen amerikkalainen (vuoden 2002 elokuva)

Hiljainen amerikkalainen on Phillip Noycen ohjaama, Graham Greenen samannimiseen romaaniin perustuva elokuva vuodelta 2002. Elokuva oli toinen saman romaanin filmatisointi. Edellisen elokuvaversion ohjasi Joseph L. Mankiewicz, ja se valmistui vuonna 1958. Michael Caine oli parhaan miespääosan Oscar-ehdokkaana roolistaan Thomas Fowlerina. Caine saa roolisuorituksestaan kiitosta: sitä pidetään yhtenä hänen parhaistaan ja itse elokuva saa kiitosta uskollisuudesta Greenen teokselle, toisin kuin Mankiewiczin 1950-luvun ohjaus. ==Juoni== Elokuva alkaa kun yhdysvaltalainen avustustyöntekijä Payle (Audie Murphy), jonka nimeä ei elokuvassa mainita, löytyy surmattuna saigonilaisesta joesta. Siirtomaapoliisi pyytää Thomas Fowleria (Michael Caine) tunnistamaan ruumiin. Fowler on huumeisiin sotkeutunut kovanahkainen mutta uuvahtanut Timesin kirjeenvaihtaja. Takaumana kerrotaan kuinka amerikkalainen rakastuu brittitoimittaja tyttöystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista.Phillips, Richard. A haunting portrait of US-backed terror in 1950s Vietnam, World Socialist Web Site, 2002 ==Näyttelijät== ==Lähteet== Luokka:Vuoden 2002 yhdysvaltalaiset elokuvat Luokka:Vuoden 2002 australialaiset elokuvat Luokka:Vuoden 2002 saksalaiset elokuvat Luokka:Vuoden 2002 brittiläiset elokuvat Luokka:Vuoden 2002 ranskalaiset elokuvat Luokka:Poliittiset trillerit Luokka:Phillip Noycen ohjaamat elokuvat Luokka:Elokuvat Vietnamin sodasta Luokka:Yhdysvaltalaiset draamaelokuvat Luokka:Saksalaiset draamaelokuvat Luokka:Saksalaiset romaaneihin perustuvat elokuvat Luokka:Brittiläiset draamaelokuvat Luokka:Brittiläiset romaaneihin perustuvat elokuvat Luokka:Ranskalaiset draamaelokuvat Luokka:Ranskalaiset romaaneihin perustuvat elokuvat
Tšusovoin piiri

Tšusovoin piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 3 505 neliökilometriä. Asukkaita on 72 700 henkeä (vuonna 2009). Tšusovoin piirin sijaitsee Permin aluepiirin keskiosassa. Pohjoisessa se rajoittuu Gubahan ja Gremjatšinskin, idässä Gornozavodskin, etelässä Lysvan ja Kungurin sekä lännessä Permin ja Dobrjankan piireihin. Seudulla on huomattavat metsävarat. Hyötykaivannaisia ovat öljy, sepeli, kalkkikivi, dolomiitti ja kivihiili. Piirin läpi virtaa Tšusovaja-joki. Piiriin kuuluu Tšusovoin kaupunki ja 7 maalaiskuntaa: Kalino, Komarihinski, Nikiforovo, Sjola, Skalnyi, Verhneje Kalino ja Verhnetšusovskije Gorodki. Hallinnollinen keskus on Tšusovoi. Asutuskeskuksia on yhteensä 77. Asukkaista on vuoden 2002 väestönlaskennan mukaan 90,4 % venäläisiä ja 5 % tataareja. Kaupunkiväestön osuus on 82,0 %. Piirin kautta kulkee Kungurin ja Bereznikin sekä Permin ja Sverdlovskin alueen väliset maantiet sekä Permin–Nižni Tagilin ja Permin–Solikamskin rautatiet. Talous perustuu metalli-, metsä-, puunjalostus-, elintarvike- ja rakennustarviketeollisuuteen. Tärkein yritys on Tšusovoin metallitehdas. Maatalous on erikoistunut maidon tuotantoon. Piirissä toimii lääketieteellinen ja ammattiopisto, teollisuusteknikumi, lasten taidekoulu, kulttuuri- ja vapaa-ajankeskuksia, kirjastolaitos, kotiseutumuseo, kansatieteellinen puisto, Viktor Astafjeville omistettu kirjallisuusmuseo sekä poliittisten vainojen ja totalitarismin muistokeskus Perm-36. Tšusovskojessa on paikallinen televisioasema. Paikallislehtenä ilmestyy Tšusovskoi rabotši (”Tšusovoin työläinen”). Seudulla on useita arkeologisia muistomerkkejä. Nähtävyyksiin kuuluvat maalaiskylien kirkot sekä Tšusovoin, Vereinon ja Kopalnon historialliset rakennukset. ==Lähteet== == Aiheesta muualla == *
Silvestre Varela

Silvestre Manuel Gonçalves Varela (s. 2. helmikuuta 1985 Almada, Portugali) on portugalilainen jalkapalloilija. Hän edustaa portugalilaista Portoa ja on pelipaikaltaan laitalinkki. == Seurajoukkueura == Varela on lissabonilaisen Sportingin kasvatti. Ammattilaisuransa alkuvuosina hän pelasi lainalla Casa Piassa ja Vitória Setúbalissa. Kauden 2005–2006 lainapestien välissä hän pelasi Sportingin edustusjoukkueessa, jossa vastuuta ei kertynyt kuin kahden ottelun verran. Kaudeksi 2007–2008 Varela lainattiin espanjalaiseen Recreativoon, jossa pelasivat myös entiset Sporting-pelaajat Beto ja Carlos Martins. Hän pelasi kauden aikana 22 ottelua, joissa ei syntynyt maaleja. Heinäkuussa 2008 Varela palasi kasvattajaseuraansa, josta hänet kuitenkin myytiin Estrela Amadoraan. Kausi 2008–2009 sujui Varelan osalta hyvin, mutta joukkue tippui maan pääsarjasta. Heinäkuussa 2009 hän siirtyi ilmaisella siirrolla ja nelivuotisella sopimuksella Portoon. == Maajoukkueura == Varela teki ensiesiintymisensä Portugalin maajoukkueessa 3. maaliskuuta 2010 ystävyysottelussa Kiinaa vastaan. Hän pelasi ottelusta toisen puoliajan ja se päättyi Portugalin voittoon numeroin 2–0. == Aiheesta muualla == * Varelan esittely ja tilastot Zerozero-sivustolla * Varelan tilastot ForaDeJogo -sivustolla Luokka:Portugalilaiset jalkapalloilijat Luokka:Vuonna 1985 syntyneet Luokka:Elävät henkilöt
Lysvan piiri

Lysvan piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 3 704 neliökilometriä. Asukkaita on 82 300 henkeä (vuonna 2009). Lysvan piiri sijaitsee Permin aluepiirin itäosassa. Pohjoisessa se rajoittuu Tšusovoin ja Gornozavodskin piireihin, idässä Sverdlovskin alueeseen, etelässä Berjozovkan ja lännessä Kungurin piireihin. Seudulla virtaa Tšusovaja ja sen sivujoet Barda, Lysva ja Šakva. Hyötykaivannaisiin kuuluu kalkkikivi. Piiriin kuuluu Lysvan kaupunki sekä kolme maalaiskuntaa: Kormovištše, Kyn ja Novoroždestvenskoje. Hallinnollinen keskus on Lysva. Asutuskeskuksia on yhteensä 61. Asukkaista on vuoden 2002 väestönlaskennan mukaan 90,3 % venäläisiä ja 6,8 % tataareja. Kaupunkiväestön osuus on 82,8 %. Piirin kautta kulkee Kungurin ja Tšusovoin välinen maantie sekä Kalinon ja Berdjaušin välinen rautatie. Seudulla on koneenrakennus-, metalli- ja kevyttä teollisuutta. Lisäksi harjoitetaan puunhankintaa ja maataloutta. Piirissä on kaksi ammattikoulua, lääketieteelinen ja polytekninen opisto, Permin teknisen yliopiston filiaali, lasten luomistyön keskus, musiikki- ja taidekoulut, kulttuuri- ja vapaa-ajankeskuksia, kirjastolaitos, historiallinen ja taidemuseo sekä draamateatteri. Lysvassa toimii kaksi TV- asemaa. Paikallislehtenä ilmestyy Iskra (”Kipinä”). Nähtävyyksiin kuuluvat Lysvan, Kynin ja Novoroždestvenskojen ortodoksiset kirkot sekä Lysvan ja Kynin metallitehtaiden rakennukset. ==Lähteet== ==Aiheesta muualla== * Lysvan piirin sivusto *
Gornozavodskin piiri

Gornozavodskin piiri () on kunnallinen itsehallintoalue Permin aluepiirissä Venäjällä. Vuonna 1965 perustetun piirin pinta-ala on 7 057 neliökilometriä. Asukkaita on 27 500 henkeä (vuonna 2009). Gornozavodskin piiri sijaitsee Permin aluepiirin itäosassa. Etelässä se rajoittuu Lysvan, lännessä Tšusovoin, Gremjatšinskin ja Kizelin piireihin sekä idässä Sverdlovskin alueeseen. Pinta- alasta yli 85 % on metsää. Hyötykaivannaisia ovat kromiitti, kvartsiitti, marmori, tulenkestävä savi, lasihiekka, rautamalmi, kulta ja uvaroviitti. Piirin alueella sijaitsee osa Basegin luonnonpuistosta. Piiriin kuuluu Gornozavodskin kaupunki sekä kuusi maalaiskuntaa: Biser, Kusje-Aleksandrovski, Medvedka, Pašija, Sarany ja Tjoplaja Gora. Hallinnollinen keskus on Gornozavodsk. Asutuskeskuksia on yhteensä 19. Asukkaista on vuoden 2002 väestönlaskennan mukaan 88,4 % venäläisiä, 4,9 % tataareja ja 1,7 % ukrainalaisia. Piirin kautta kulkee Permin ja Sverdlovin alueen välinen maantie sekä Permin ja Nižni Tagilin välinen rautatie. Talous perustuu puunhankintaan ja kaivosteollisuuteen. Piirissä toimii ammattikoulu, lasten ja nuorten luomistyön keskus, lasten musiikki- ja taidekoulut, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy Novosti (”Uutiset”). Seudulla on kivi-, pronssi- ja rautakautisia arkeologisia muistomerkkejä. Nähtävyyksiin kuuluvat entisten metallitehtaiden rakennukset. ==Lähteet== *
Nytva

Nytva () on kaupunki Permin aluepiirissä Venäjällä. Se sijaitsee Kamaan laskevan Nytva-joen suussa 84 kilometriä Permistä länteen. Kaupunki on Nytvan piirin keskus. Siellä on Permin ja Pibanšurin väliseltä rautatieltä haarautuvan sivuradan pääteasema. Asukkaita on 20 600 henkeä (vuonna 2009). Paikkakunta on saanut alkunsa Stroganovien vuonna 1756 perustaman rautatehtaan asuintaajamasta. Kaupunginoikeudet se sai vuonna 1942. Nykyään Nytvassa on metalli- ja elintarviketeollisuutta. ==Lähteet== Luokka:Nytvan piiri Luokka:Permin aluepiirin kaupungit
No Guts. No Glory.

No Guts. No Glory. on australialaisen hard rock -yhtyeen Airbournen toinen studioalbumi. Albumi julkaistiin 8. maaliskuuta 2010 Euroopassa, Kanadassa, Japanissa ja Australiassa sekä 20. huhtikuuta Yhdysvalloissa. == Kappaleet == == Kokoonpano == * Joel O’Keeffe – laulu, soolokitara, kosketinsoittimet (kappale 6) * Ryan O’Keeffe – rummut * Justin Street – basso, taustalaulu * David Roads – rytmikitara, taustalaulu == Arvostelut == * AllMusic: AllMusic review * Imperiumi: 8+/10 * PopMatters: PopMatters: Album review * Soundi: * Sputnikmusic: Sputnikmusic: Staff review == Lähteet == Luokka:Vuoden 2010 albumit Luokka:Airbournen albumit
Esa Honkalehto

Esa Honkalehto (s. 8. lokakuuta 1965) on suomalainen urheiluvaikuttaja ja entinen pesäpalloilija. Hän oli vuoteen 2017 asti Ilveksen jääkiekon SM- liigajoukkueen asioita hoitavan Ilves-Hockey Oy:n toimitusjohtaja. Honkalehto toimi ensimmäisen kerran Ilves-Hockeyn toimitusjohtajana vuosina 2004–2010. Honkalehdon kahtena viimeisenä kautena Ilves-Hockey Oy teki tappiota puoli miljoonaa euroa kaudessa. Honkalehto palasi toimitusjohtajaksi elokuussa 2014, toimittuaan huhtikuusta 2014 lähtien Ilveksen liiketoimintajohtajana. Aikaisemmin hän on toiminut muun muassa Suomen Urheiluliiton markkinointijohtajana (1997–2000) ja yleisurheilun Helsingin grand prix’n pääsihteerinä (2001–2003). Vuonna 2010 Honkalehto valittiin vuoden 2012 yleisurheilun EM-kisojen pääsihteeriksi. Omalla urheilu-urallaan Honkalehto edusti Hyvinkään Tahkoa pesäpallon SM-sarjassa ja Superpesiksessä vuosina 1983–1995. Hän oli kaudella 1988 SM-sarjan paras etenijä 44 tuodulla juoksullaan. Jääkiekkoa Honkalehto pelasi universiadeissa. Honkalehto on koulutukseltaan liikuntatieteiden maisteri. == Saavutukset == === Pelaajana === * 3 SM-hopeaa: 1983, 1992, 1994 * 3 SM-pronssia: 1987, 1989, 1990 * 2 Itä- Länsi-ottelua: 1989, 1991 * Pesäpallon etenijäkuningas: 1988 == Lähteet == Luokka:Suomalaiset pesäpalloilijat Luokka:Suomalaiset urheiluvaikuttajat Luokka:Vuonna 1965 syntyneet Luokka:Elävät henkilöt
Kivinen

Kivinen on muun muassa seuraavien henkilöiden sukunimi: * Aarni Kivinen (s. 1967), näyttelijä ja muusikko * Aulis Kivinen (1939–2020), kanteleensoittaja ja kansanmuusikko, Eeli Kivisen poika * Eeli Kivinen (1900–1990), kanteleensoittaja, näyttelijä, kansanlaulujen esittäjä ja säveltäjä * Erkki Kivinen (1903–1985), maataloustieteilijä, professori, Helsingin yliopiston rehtori * Ilmari Kivinen (Tiitus, 1883–1940), pakinoitsija, kirjailija, toimittaja * Jorma Kivinen (s. 1942), judoka * Lahja Kivinen (o.s. Lepola, 1922–2017), Sosialistisen Työväenpuolueen puheenjohtaja * Lassi Kivinen (s. 1983), Liberaalipuolueen puheenjohtaja * Lauri Kivinen (s. 1961), Yleisradion toimitusjohtaja 2010–2018, Aarni Kivisen veli * Lauri Kivinen (1895–1955), metsänhoitaja, vuorineuvos * Lauri Kivinen (s. 1990), pesäpalloilija * Markku Kivinen (s. 1951), Helsingin yliopiston Aleksanteri-instituutin johtaja, Lahja ja Sulo Kivisen poika * Markku Kivinen (s. 1961), kuvanveistäjä * Mikko Kivinen (s. 1957), näyttelijä, Lahja ja Sulo Kivisen poika * Mikko Kivinen (s. 1988), pituushyppääjä * Miko Kivinen (s. 1968), näytelmäkirjailija, esiintyjä ja muusikko * Niilo Kivinen (ent. Nikolai Kivimäki, Niku, 1862–1895), toimittaja ja kirjailija * Olli Kivinen (1921–1999), arkkitehti ja professori * Olli Kivinen (1939–2014), toimittaja, kolumnisti, vuorineuvos Lauri Kivisen poika * Oskari Kivinen (ent. Ossippa Borissainen (Borisoff), 1886–1964), vienankarjalainen Itä-Karjalan kansannousun johtaja * Osmo Kivinen (s. 1951), sosiologi, yhteiskuntatieteilijä ja professori * Ossi Kivinen (1876–1965), kauppias, yrittäjä ja yritysjohtaja, kauppaneuvos * Pate Kivinen (s. 1965), muusikko * Paula Kivinen (o.s. Mela, 1906–1998), kuvaamataidonopettaja ja taidehistorioitsija, professorin arvonimi * Pentti Kivinen (s. 1943), juristi ja yritysjohtaja, kauppaneuvos * S. Albert Kivinen (1933–2021), filosofi, kauhukirjailija * Sulo Kivinen (1916–2010) päätoimittaja ja pakinoitsija, Lahja Kivisen puoliso * Tiina Kivinen (s. 1959), vihreän eduskuntaryhmän pääsihteeri * Timo Kivinen (s. 1959), kenraali, Suomen puolustusvoimain komentaja vuodesta 2019 * Unto Kivinen (1921–1997) rakennusmestari, yrittäjä ja yritysjohtaja, teollisuusneuvos * Verner Kivinen (1895–1984), jääkärimajuri * Vesa Kivinen (s. 1978), kuvataiteilija * Vilho Kivinen (1906–1981) rakennusmestari, yrittäjä ja yritysjohtaja, talous- ja kauppaneuvos, Unto Kivisen veli == Kuvitteellisia henkilöitä == * Retu Kivinen, animaatiosarjassa Kiviset ja Soraset == Katso myös == * Kivekäs, sukunimi * Kivinen, järvi Pieksämäellä * Kivinen-Tunguska, joki Siperiassa
Virtuaaliasema

Virtuaaliasema () on tietokoneohjelma, joka emuloi yleensä optista asemaa, kuten CD- tai DVD-asemaa.fin.AfterDawn.com - Sanasto Käyttöjärjestelmät ja ohjelmat saavat näin väärennettyä tietoa, että tietokoneeseen on kytketty oikea fyysinen asema, mutta todellisuudessa ohjelmisto vain esittää olevansa fyysinen asema. Sisältönään virtuaaliasemat käyttävät yleensä CD/DVD- imagea/levykuvaa, minkä myötä levyistä otettujen varmuuskopioiden käyttö on helppoa ilman fyysisiä levyjä, sillä levyn vaihto onnistuu pikaisesti ja imaget/levykuvat eivät kulu käytössä. Ohjelma kykenee yleensä emuloimaan useita asemia, mikä mahdollistaa useamman imagen/levykuvan samanaikaisen käytön. Lisäksi etuna on suora lukeminen levyiltä, joka on erittäin paljon nopeampaa virtuaalisena, koska kiintolevyjen tiedonsiirtonopeudet ovat erittäin paljon suuremmat kuin optisten asemien. Joissakin ohjelmissa ja tietokonepeleissä käytetään kopiointisuojauksia, joiden tarkoitus on estää ohjelmien ja pelien käyttö virtuaalisessa asemassa. Jotkin virtuaaliasemaa emuloivat ohjelmistot osaavat myös huijata näitä ohjelmia luulemaan, että suoritus tapahtuu fyysiseltä levyltä. ==Katso myös== * DAEMON Tools ==Lähteet== Luokka:Emulaattorit ja:ディスクドライブ仮想化ソフト
Poliisiromaani

Poliisiromaani on yksi rikoskirjallisuuden alalajeista. Sen pääosassa on poliisi ja painopiste on poliisityön kuvauksessa. Perinteisestä salapolisiiromaanista poiketen tutkittavia rikoksia voi olla monia eivätkä ne välttämättä liity toisiinsa. Poliisiromaani kuvaa rikoksen ratkaisemista poliisin näkökulmasta. Se kertoo poliisin arjesta realistisesti. Yksi tunnetuimmista suomalaisista poliisiromaanien kirjoittajista on Matti Yrjänä Joensuu, jonka kirjojen päähenkilönä on ylikonstaapeli Timo Harjunpää. Poliisiromaaneissa tärkeitä ovat henkilöt. Uhrit, rikolliset sekä poliisit itse. Monissa poliisiromaaneissa käsitellään perheen ja uran yhteensovittamisen vaikeutta. Rikollinenkaan ei ole läpeensä paha, vaan rikollisen toiminnan takana piilee usein tavallinen ihminen pelkoineen ja toiveineen. Luokka:Rikoskirjallisuus
Twilight Theater

__NOTOC__ Twilight Theater on Poets of the Fallin neljäs studioalbumi, joka julkaistiin 17. maaliskuuta 2010. Ensimmäinen single ”Dreaming Wide Awake” saapui kauppoihin 3. helmikuuta 2010. Albumin kappale ”War” on lisensoitu suomalaisen Remedy Entertainmentin Alan Wake -videopeliin. Twilight Theater saavutti kultalevyn rajan ilmestymisvuonnaan.Poets of the Fallin kultalevyt == Kappaleet == == Arvostelut == * Nyt.fi: Nyt.fi: Levyarvio * V2.fi: V2.fi: Levyarvio ==Lähteet== == Aiheesta muualla == * Luokka:Vuoden 2010 albumit Luokka:Poets of the Fallin albumit
Break (Enchantin albumi)

Break on yhdysvaltalaisen progressiivisen rockyhtyeen Enchantin neljäs studioalbumi. == Kappaleet == # # # # # # # # # # # == Kokoonpano == * Ted Leonard – laulu * Douglas Ott – kitara * Mike "Benignus" Geimer – kosketinsoittimet * Paul Craddick – rummut == Lähteet == * * Luokka:Enchantin albumit Luokka:Vuoden 1998 albumit
Tonkin

Tonkin () oli Ranskan siirtokunta nykyisen Vietnamin pohjoisosassa. Se kattoi viljavan ja väkirikkaan Punaisenjoen suistoalueen ja ulottui Ma-joelta pohjoiseen aina Kiinan rajalle asti. Eteläisin kaupunki oli Ninh Bình.Tonkin Encyclopædia Britannica Online. 18.2.200 Vuonna 1887 Tonkinista, Annamista ja Kotšin-Kiinasta muodostettiin Ranskan Indokiina, johon Laos liitettiin joitakin vuosia myöhemmin.Treaty of Tientsin (1885) History Cultural China == Lähteet == == Aiheesta muualla == Luokka:Vietnamin historia
Musta hevonen (täsmennyssivu)

Musta Hevonen tai musta hevonen voi tarkoittaa seuraavia: * musta, hevosväri * musta hevonen, kielikuva jolla tarkoitetaan esimerkiksi vaaleissa ennakolta arvaamatonta voittajaa * musta hevonen, shakkipelissä mustiin nappuloihin kuuluva ratsu * Musta Hevonen, ravintola Helsingissä * Musta hevonen, suomalainen sarjakuva * Musta Hevonen, Sinebrychoffin olutmerkki
Sanna Hellström

Sanna Hellström (s. 20. lokakuuta 1972 Jyväskylä) on suomalainen eläinlääkäri ja poliitikko. Hellström valittiin vuonna 2014 Korkeasaaren eläintarhan johtajaksi.Sanna Hellström valittiin Korkeasaaren eläintarhan johtajaksi, Korkeasaari viitattu 26.3.2018Korkeasaaren uusi johtaja saa 6 059 euron palkan. Helsingin uutiset 10.9.2014, viitattu 26.3.2018 Hellström väitteli eläinlääketieteen tohtoriksi elintarvikehygienian alalta Helsingin yliopistossa vuonna 2011. Hän on työskennellyt Elintarviketurvallisuusvirasto Eviran neuvottelevana virkamiehenä. Hän oli Korkeasaaren eläintarhan johtokunnan puheenjohtaja kaudella 2012–2014. Vuosina 2008–2010 Hellström oli Suomen Eläinlääkäriliiton puheenjohtaja. Vuosina 2002–2003 Hellström toimi Helsingin yliopiston ylioppilaskunnan puheenjohtajana. Vuosina 2006–2012 hän oli Helsingin yliopiston kollegion varapuheenjohtaja. Hellström oli vihreiden edustaja Helsingin kaupunginvaltuustossa vuosina 2001–2012. (Archive.org) Hän on ollut myös kaupunginhallituksen jäsen. == Lähteet == Luokka:Helsingin yliopiston lehtorit ja opettajat Luokka:Helsingin kaupunginvaltuutetut Luokka:Suomalaiset ammattiyhdistysjohtajat Luokka:Suomalaiset eläinlääkärit Luokka:Vihreän liiton poliitikot Luokka:Vuonna 1972 syntyneet Luokka:Elävät henkilöt Luokka:Korkeasaari
Juoksumetri

Juoksumetri (jm) tarkoittaa rakennustekniikassa ja kaupan alalla jonkin määrälevyisen ja -paksuisen tavaran pituutta metreinä. Mittayksikköä käytetään usein tavarasta, joka voitaisiin mitata myös pinta-alan mukaan neliömetreinä tai painon mukaan kilogrammoina, mutta on käytännöllisempää mitata ja myydä pituuden mukaan metreinä. Juoksumetreinä myytävässä tavarassa voi olla liitosvara mukana tai leikkauskohta vino, jolloin laskutetaan vain hyödynnettävä pituus. Juoksumetriä voidaankin kuvata käsitteillä hyötypituus ja yhtäjaksoinen pituus. Juoksumetri ei ole SI-järjestelmän eikä sen edeltäjän metrijärjestelmän mukainen mittayksikkö, joten sen sijaan pitäisi käyttää mittayksikköä metri. ==Käyttöesimerkkejä== *Aita :Aita voi sisältää useita eri elementtejä, kuten lautaa, tolppia ja kiinnikkeitä ym. Koska perusaidan elementit toistuvat määrävälein, on käytännöllistä laskea näiden menekki juoksumetreissä. Saman voi ilmaista aitaa/metri. *Putkisto :Tarvittavaan kokonaispituuteen voi joutua yhdistämään eri pituisia putkenosia ja niiden yhteispituus ilmaistaan juoksumetreinä. *Puutavara :Yksittäisten lautojen ym. puutavaran pituus voi vaihdella, jolloin yhteispituus ilmoitetaan juoksumetreinä. *Ikkunatiiviste :Tiivisterullassa, johon on pakattu vierekkäin kaksi viiden metrin pätkää, on yhteensä 10 juoksumetriä. *Ketju :Ketju pituus ilmoitetaan yhteenliitettyjen lenkkien kokonaispituutena, juoksumetreinä. Huomioitava, että kun lyhyempiä ketjunpätkiä yhdistää, käyttöpituus on lyhyempi kuin yksittäisten ketjujen yhteenlaskettu pituus. *Kangas :Kangaspakkojen leveydet vaihtelevat, mutta kangas myydään vähittäiskaupassa yleensä metreinä tai harvemmin kilotavarana. *Paneeli == Lähteet == *Suomen kielen perussanakirja *A Dictionary of Units of Measurement/linear foot === Viitteet === Luokka:Kauppa
Adjuvantti

Adjuvantti (< < adiuvo ’auttaa’, vrt. adjutantti) tarkoittaa apuainetta, etenkin rokotteen ainesosaa, joka vahvistaa immuunivastetta. Kun rokotteessa annetaan antigeenin lisäksi adjuvantti, adjuvantti saa aikaan luontaisen immuniteetin reagoimisen ja paikallisen tulehdusreaktion. Nämä johtavat sytokiinien kuten interleukiini 12:n syntymiseen. Sytokiinit puolestaan edistävät T-lymfosyyttien kasvua ja erilaistumista (soluvälitteinen immuniteetti). Adjuvantilla pyritään saamaan aikaan muistisolujen muodostuminen (immunologinen muisti) eli vastustuskyvyn syntyminen rokotteen antigeeniä vastaan. == Käytettyjä adjuvantteja == Ihmisiin käytettävien adjuvanttien kehittelyssä pyritään siihen, että ne stimuloivat luontaista immuniteettia mutta eivät aiheuta sairaalloista tulehdusta. Adjuvanttina käytetään alumiinisuoloja, esimerkiksi alumiinihydroksidi-geeliä. Mineraalipohjaisen adjuvantin eräänä vaikutusmekanismina on pidetty sitä, että se aiheuttaa ärsytystä ja houkuttelee paikalle luontaisen immuniteetin valkosoluja. Alumiinipohjaisen adjuvantin ajatellaan myös olevan repositorinen: sen avulla antigeeni pysyy kauemmin pistopaikassa. Näitä vaikutusmekanismeja ei ole vahvistettu, mutta vuonna 2011 julkaistun tutkimuksen mukaan alumiinikiteet tarttuvat in vitro spesifisesti dendriittisoluiksi kutsuttujen valkosolujen solukalvon lipideihin, mikä johtaa adjuvantin ja antigeenin endosytoosiin ja dendriittisolujen aktivoitumiseen. Hydrofobisilla aineilla on taipumus ärsyttää immuunijärjestelmää, minkä vuoksi niitä on kehitetty adjuvanteiksi. Esimerkiksi Freundin epätäydellinen adjuvantti sisältää vettä emulsiona parafiiniöljyssä, ja antigeeni on sen vesifaasissa. Tätä adjuvanttia on käytetty vuosikymmeniä kokeellisessa immunologiassa ja syövänhoidossa ja lyhytaikaisesti yhdessä ihmiskäyttöön hyväksytyssä rokotteessa. Koska öljy pysyy kudoksessa pistoksen jälkeen eliniän ja adjuvantti aiheuttaa joskus paiseen syntymisen pistokohtaan, sitä ei yleensä käytetä ihmisten rokotteissa. Sen sijaan on kehitetty minimaalisen öljymäärän sisältäviä emulsiopohjaisia adjuvantteja, joita käytetään nykyisin laajalti rokotteissa. Kaksi johtavaa ihmiskäytössä olevaa emulsioadjuvanttia ovat MF59 (Novartis) ja AS03 (Glaxo Smith Kline), molemmat skvaleenipohjaisia. Freundin täydellinen adjuvantti sisältää emulsion – kuten Freundin epätäydellinen adjuvantti – ja lisäksi tapettuja mykobakteereja. Sitä ei käytetä ihmisillä, mutta sen vaikuttavasta aineesta muramyylidipeptidistä on kehitetty ihmisille sopivia johdannaisia. == Tulevaisuudennäkymiä == Uusia ihmiselle soveltuvia adjuvantteja kehitetään kiihkeästi: Kokeellisessa käytössä on adjuvantteja, jotka ovat mikrobien osia tai niiden tuottamia aineita (esimerkiksi tapettuja mykobakteereita tai lipopolysakkaridia). Bakteerimyrkky lipopolysakkaridi stimuloi voimakkaasti immuunijärjestelmän antigeeniä esitteleviä soluja, joten sen johdannaista monofosforyylilipidi A:ta (MPL) käytetään kokeellisesti. Lisäksi vaihtoehtona on kehitelty rokotteissa käytettäväksi itse sytokiineja kuten interleukiini 12:a, joka edistää vahvasti soluvälitteistä immuunireaktiota. == Lähteet == Luokka:Rokotteet Luokka:Immunologia
Wacker

Wacker voi viitata ainakin seuraaviin asioihin: == Yritykset == *Wacker Chemie AG, München *Wacker Construction Equipment AG, München == Urheilu == *VfB Admira Wacker Mödling *Wacker Berlin *FC Wacker Innsbruck, vuonna 1915 perustettu itävaltalainen jalkapalloseura *FC Wacker Innsbruck, vuonna 2002 perustettu itävaltalainen jalkapalloseura *Wacker Burghausen **Wacker Arena, heidän kotikenttänsä Burghausenissa saksassa *Wacker Leipzig *Wacker München *Wacker Nordhausen *Wacker Thun == Ihmiset == *Charles H. Wacker (1856-1929), yhdysvaltalainen liikemies ja filantrooppi *Fred Wacker (1918-1998), yhdysvaltalainen Formula 1 -kuljettaja *Jim Wacker (1937-2003), yhdysvaltalainen jalkapallovalmentaja *Otto Wacker (1898-1970), saksalainen taidekauppias == Muut == *Wacker Drive, katu Chicagossa Yhdysvalloissa *Wacker-prosessi, aldehydien ja ketonien valmistusmenetelmä *110 North Wacker, pilvenpiirtäjä Chicagossa *71 South Wacker, pilvenpiirtäjä Chicagossa.
Yên Báin kapina

Yên Báin kapina oli kansallismielisen Việt Nam Quốc Dân Đảngin (VNQDD) järjestämä kapinayritys tuolloin Ranskan hallitsemassa Indokiinassa nykyisessä Vietnamissa 10. helmikuuta 1930. ==Tausta== Việt Nam Quốc Dân Đảng (VNQDD; ’Vietnamin kansallispuolue’) oli vietnamilaisen kustantajan Hoàng Phạm Trânin ja radikaalin vietnamilaisen isänmaanystävän Nguyễn Thái Họcin perustama järjestö, jonka innoittajana oli Kiinan kansallismielinen puolue eli Kuomintang. VNQDD perustettiin joulukuussa 1927, ja siihen kuului esimerkiksi opettajia, toimittajia, opiskelijoita, joitakin virkamiehiä ja poliittisia aktivisteja. Järjestön tukialueita olivat etenkin Tonkin lähellä Kiinan rajaa ja Saigonin kaupungin alue Etelä-Vietnamissa. Järjestö kannatti vallankumouksellista ideologiaa Ranskan siirtomaavaltaa vastaan. VNQDD keskittyi etenkin värväämään Ranskan armeijassa palvelevia vietnamilaisia sotilaita valmistautuessaan aseelliseen vallankumoukseen. VNQDD radikalisoitui entisestään, kun ranskalaiset siirtomaaviranomaiset kielsivät Việt Nam Dân Quốc (VNDQ) -järjestön sen pommitehtaalla tapahtuneen räjähdyksen takia. Monet VNDQ:n jäsenistä liittyivät VNQDD-järjestöön. Helmikuussa 1929 VNQDD salamurhasi ranskalaisen virkamiehen Hervé Bazinin, ja seurauksena oli, että ranskalainen poliisi Sûreté pidätti joukoittain VNQDD:n jäseniksi epäiltyjä. Nguyễn Thái Học oli ollut alun perin ennenaikaista vallankumousta vastaan, mutta pidätysaallon takia koko järjestön olemassaolo näytti nyt uhatulta ja vallankumous oli siten väistämätön. ==Kapina== Yên Báin kapina alkoi vietnamilaisena uudenvuodenpäivän eli Tết-yönä 9.–10. helmikuuta 1930. Học yritti vielä viime hetkellä lykätä kapinaa, mutta hänen käskyjään ei kuunneltu. 10. helmikuuta kello 1.30 Yên Báin ranskalaisen sotilastukikohdan 40 vietnamilaista sotilasta hyökkäsi tukikohdan 29:ää ranskalaista sotilasta vastaan. Tukikohdan muut 550 vietnamilaista eivät suostuneet osallistumaan tapahtumiin. Viisi ranskalaista kuoli ja kolme haavoittui vakavasti. Noin kahdeksan tuntia myöhemmin seurasi ranskalaisten vastahyökkäys tukikohdan kapinoitsijoita vastaan. Kapinalliset voitettiin, ja 22. helmikuuta Ranskan Indokiinan kenraalikuvernööri Pierre Pasquier julisti kapinan tukahdutetuksi. ==Seuraukset== Kapinan jälkeen ranskalaiset tuomitsivat kaikkiaan 547 sotilasta ja siviiliä kapinaan osallistumisesta. 80 sai kuolemantuomion, vaikkakin joitakin sittemmin armahdettiin. Sadat muut saivat pakkotyö- tai karkotustuomioita. Nguyễn Thái Học pidätettiin hänen yrittäessään paeta Kiinaan. Học ja 12 muuta vietnamilaista teloitettiin giljotiinilla 17. kesäkuuta 1930. VNQDD heikkeni järjestönä merkittävästi, mikä osaltaan aiheutti Ho Tši Minhin johtaman Indokiinan kommunistisen puolueen kasvun. == Lähteet == Luokka:Vietnamin historia Luokka:1930-luku